# aaaacha

Толстова

Материал представлен из коллекции электронной библиотеки «Писатели Чувашии – детям» – pchd21.ru

Электронная библиотека создана Чувашской республиканской детско-юношеской библиотекой – www.rdub21.ru – на средства гранта Президента Российской Федерации для поддержки творческих проектов общенационального значения в области культуры и искусства

Автор: Афанасьев Алексей Андриянович

Книга: Çунатлă çамрăклăх

Стихотворение: Ачалăх

Ăçта ман ачалăх? Калам-и?

Вăл сывă, вăл канăçсăр, шух –

Ем-ешĕл Тăмпарлă урамĕ

Ача-пăчапа тулнă чух...

Мĕнле ман ачалăх? Çăп-çăмăл

Чупать вăл каçчен çуркунне.

Шывра вăл çӳрет чăмпăл-чăмпăл

Шип-шип тухиччен урине.

Выртма лашине, ав, кăкарчĕ...

Çиет вăл серте те çăмах...

Шырать курпун уйăх – ват карчăк –

Ăна юптармашкăн юмах.

Ачалăх!.. Ним мар ăна çумăр,

Ним мар çул тусанĕ çулла.

Пит-куçĕ улма пек чăп-чăмăр,

Вăй-халĕ туртать тулалла.

Ачалăх – телейĕм, саркайăк,

Чĕркĕмĕл пек йăрă та шух!

Ачалăх пур чух ватăлаймăп,

Тăмпарлă урамĕ пур чух!

Ăçта ман ачалăх? Калас-и?

Вăл сывă кашни утăмра.

Ачан ачисен те малашĕ

Кулать те вылять умăмра!

Все тексты взяты из открытых источников и выложены на сайте для не коммерческого использования.

Все права на тексты принадлежат только их правообладателям.